text: Sejr til Team Esbjerg
  18 april 2013 kl. 06.52
  De forsvarende håndboldmestre, Randers HK, tabte onsdag aften 27-33 hjemme til Team Esbjerg i en kamp i DM-slutspillet, hvor der ikke stod ret meget på spil.
  Randers var på forhånd videre til semifinalerne, mens Team Esbjerg havde udspillet sin rolle efter tre nederlag i slutspilspulje 1.
  Resultatet betyder, at Randers HK slutter på andenpladsen i puljen uanset udfaldet af den sidste gruppekamp mod FCM Håndbold, der vinder gruppen.
  